stanford-oval/wikipedia huggingface dataset:
שמואל גינזבורג
הערות שוליים

↑  שמעון סאמט, "מילה גינזבורג שחקן הנבחרת הארץ ישראלית בשנות ה-30 וה-40, מספר על המירוץ אחר הכדור ולא אחר הכסף בימים שלפני הטוטו."
| --- | --- |
בקרת זהויות :  NLI: 987007353808005171  VIAF: 92149841844102840122   WorldCat (עם VIAF): 92149841844102840122 
המגן שקיבל גינזבורג על השתתפותו במוקדמות מונדיאל 1938 נגד נבחרת יוון
גינזבורג במשחקה של מכבי תל אביב נגד נבחרת אוסטרליה
קליפס

| --- | --- |

 מקום הקמה:  וירג'יניה 
 מוקד פעילות:  ארצות הברית 
 תקופת הפעילות:  1992–2010 (כ־18 שנים) 
 סוגה:  היפ הופ של החוף המזרחי 
 חברת תקליטים:  Star Trak Entertainment, אריסטה רקורדס 
 פרופיל ב-IMDb
 חברים
 פושה טי נו מאליס 
 
קליפס (באנגלית: Clipse) הוא צמד היפ הופ אמריקאי. הוא כולל את האחים ג'ין "נו מאליס" וטרנס "פושה טי" ת'ורנטון.
היסטוריה

האחים ת'ורנטון נולדו בברונקס, ובשנת 1979 עברה משפחתם לוירג'יניה ביץ', ושם נחשפו האחים לסחר לא חוקי בקוקאין, מה שהפך לחלק מהותי מהקריירה המוזיקלית שלהם. מאליס החל כאמן סולו, הקים את ההרכב "ג'ארוויס" והוצג בפני פארל ויליאמס, חצי מצמד ההפקות הנפטונז, שהתרשם מכישרונו של מאליס ויצר איתו קשרי עבודה. פושה צפה מהצד על אחיו, אך לאחר מכן החליט לכתוב ראפ ולהופיע. מאליס ו-ויליאמס התרשמו מכישרונו ו-ויליאמס הציע להם להפוך לצמד.
ב-1996, בעזרתו של ויליאמס, קיבלו קליפס חוזה הקלטות עם אלקטרה רקורדס, והקליטו את האלבום Exclusive Audio Footage, שלבסוף נגנז, והצמד יצא מהחברה, לאחר שסינגל הבכורה שלהם "The Funeral" כשל מסחרית. בשנת 2001 הוחתם הצמד באריסטה רקורדס על ידי ויליאמס, בחותמת ה-Star Trak שלו, כאמנים הראשונים שהוחתמו תחתיה, וב-2002 הוציא הצמד את אלבום הבכורה שלו, Lord Willin'‎. האלבום הגיע למקום הרביעי במצעד הבילבורד 200 וקיבל ביקורות חיוביות ממבקרי המוזיקה. בהמשך, זכה האלבום בתואר הזהב מאיגוד תעשיית ההקלטות האמריקאי, חודשיים לאחר צאתו.
לאחר עיכוב של מספר שנים עקב ערבוב מחדש של חברת התקליטים, בשנת 2006 יצא אלבומם השני, Hell Hath No Fury. אף על פי שזכה להצלחה מסחרית מתונה, הוא זכה לשבחי ביקורת נרחבים ודורג על ידי פרסומים שונים כאחד האלבומים הטובים ביותר משנות ה-2000. ב-2009, יצא אלבומם השלישי, Til the Casket Drops. שנה לאחר מכן, ב-2010, הכריז הצמד על הפסקה והאחים פתחו בקריירות סולו משלהם.
ב-2019, אוחד ההרכב בשירו של קניה וסט, "Use This Gospel" מאלבומו Jesus Is King. מאז, הופיע הצמד בשירים שונים כאמנים אורחים, וב-2022 השתתף מאליס באלבומו של פושה, It's Almost Dry, בשיר "I Pray for You".
דיסקוגרפיה > אלבומי אולפן

2002: Lord Willin'‎
2006: Hell Hath No Fury
2009: Til the Casket Drops
דיסקוגרפיה > אלבומי אוסף

2004: We Got It 4 Cheap, Volume 1
2005: We Got It 4 Cheap, Volume 2
2008: We Got It 4 Cheap, Volume 3
2008: Road to Til the Casket Drops
הערות שוליים

↑  "Clipse talk to CNN about their past lives". YouTube. ארכיון מ-2021-12-12.
↑  Brackett, Nathan. "New Faces: The Clipse". Rolling Stone. אורכב מ-המקור ב-14 בנובמבר 2007. נבדק ב-31 ביולי 2008. {{cite journal}}:  (עזרה)
↑  "Eminem Gets On With The 'Show' At No. 1". Billboard.
↑  "Clipse". RIAA.
↑  "Clipse catch a brick". Xxlmag.Com. נבדק ב-2012-02-21.
↑  Album Guide To Coke Rap (אורכב 31.08.2012 בארכיון Wayback Machine) Referenced 26 July 2010
↑  "burnttongue.net". Burnt Tongue. נבדק ב-27 בפברואר 2011. {{cite web}}:  (עזרה)
| --- | --- |
בקרת זהויות :  BnF: cb14071449v (data)  GND: 10334283-7  ISNI: 0000 0001 1481 8055  LCCN: no2002085441  MusicBrainz: e6424fa5-08d3-41c6-96f3-8549f733708c  NKC: xx0114998  VIAF: 129808344   WorldCat (עם VIAF): 129808344
אבנר פרץ

| --- | --- |

 לידה:  1942 (בן 83 בערך) ירושלים, פלשתינה (א"י) המנדט הבריטי
 מדינה:  ישראל 
 שפות היצירה:  עברית, לאדינו 
 פרסים והוקרה:  פרס סם טולידאנו (2008) 
 
אבנר פרץ (נולד ב־1942) הוא חוקר של ספרות הלאדינו ותולדותיה, משורר ומתרגם. ייסד ומנהל את מכון מעלה אדומים לתיעוד שפת הלאדינו ותרבותה. עמית קרייטמן באוניברסיטת בן-גוריון בנגב.
ביוגרפיה

נולד בירושלים וגדל בשכונת מקור ברוך. בן למשפחה ענפה ששורשיה בסלוניקי. אחיו יואל פרץ עוסק בפן הסיפורי של תרבות הלאדינו. אבנר שירת בחיל התותחנים וכאיש מילואים נטל חלק בקרבות מלחמת יום הכיפורים.
בשנים 1961 עד 1964 למד מתמטיקה פיזיקה לתואר ראשון באוניברסיטה העברית בירושלים. היה ממקימי מעלה אדומים, והיה ראש הוועד המקומי וראש המועצה המקומית הראשון שלה בשנים 1979-1980.
בשנת 1989 זכה בפרס ראשון ובמדליית זהב בתחרות שירה לירית בינלאומית שנערכה באיים הקנריים. הפרס ניתן לו על שירו הספניולי "לחש". שיריו מתפרסמים בפורומים נרחבים בעולם דובר הספרדית.
על מחקרו בתחום הלאדינו קיבל את פרס סדן לשנת תשנ"ח מטעם קרן לבון באוניברסיטת ת"א.
בשנת 1999 אצר עבור הרשות ללאדינו את תערוכת "לשון מאספמיא – חמש מאות שנות הספר בלאדינו" שהוצגה ביריד הספרים הבינלאומי בירושלים. התערוכה יצאה אחר כך לסבב בן שנתיים ברחבי ספרד. ד"ר אבנר פרץ עוסק בחישופם, פענוחם ופרסומם של כתבי יד בלאדינו (רובם בסוליטריאו – כתב חצי קולמוס) באופן המעשיר את הידע וההכרות עם המגוון שבספרות לאדינו. חומר זה מתפרסם בעשרות מאמרים מפרי עטו. ערך והוציא לאור בשנת 1999 ספר לימוד ללאדינו מאת משה שאול.
פרץ כתב את המילון לאדינו-עברי המקיף ביותר, המונה כ-50,000 ערכים. המילון יצא לאור בשנת 2007.
אבנר מכהן כיועץ מדעי לוועד המנהל של הרשות הלאומית לתרבות הלאדינו.
פרסומים

המילון המקיף לאדינו עברי : לשון מאספמיא / אבנר פרץ, גלדיס פימיינטה, 2007
פרסם ספרים אחדים מאוצרות הספרות בלאדינו הכוללים מחקר ותרגום אמנותי של היצירות:
"פרח צחור", אנתולוגיה מוערת של רומנסות. 1989
"זר שירים מפי יהודי ספרד" בשיתוף עם ד"ר שושנה וייך-שחק. 1992
"אין קאמפוס די לה מואירטי" (במחנות המוות) מאת משה העליון. 2000
"אין טייראס די מואב אי פלשת" (בשדות מואב ופלשת) מחזה ואפוס מקראיים מאת משה העליון. 2003
"לה ב'ינייה די נבות" (כרם נבות) מחזה מקראי קלסיציסטי מאת יוסף אברהם פאפו (בולגריה 1899) 2003
"פואיזיאס", שירתו של משה דוד גאון, תרגם לעברית, ערך והקדים מבוא אבנר פרץ. 2004
"הקופלאס של יוסף הצדיק לאברהם טולידו" - עיון השוואתי ביקורתי ורב תחומי במהדורות היצירה ובחינת מיקומה על רצף הספרות היפה בלאדינו (מלווה בתרגום אמנותי של היצירה במלואה). 2005
"קלסתר קול וטרוף" מאת קלאריס ניקואידסקי, תרגם לעברית. 2007
ספרי שירה פרי עטו

סיניזה אי פ'ומו ("עשן ואפר") (1986)
ב'ירג'יל די מאנסאנאס ("חקל תפוחין") (1996)
Hollow (שיר של דונס)

"Hollow" (בעברית: "חָלוּל") הוא סינגל שהוקלט על ידי הזמר-יוצר הלטבי דונס. את השיר הוציאה ב-2 בינואר 2024 חברת התקליטים יוניברסל מיוזיק גרופ. נכתב על ידי דונס, קייט נורת'רופ וליאם גדס, והוא ייצג את לטביה באירוויזיון 2024, שהתקיים במאלמה שבשוודיה.
רקע וכתיבה

"Hollow" נכתב והולחן על ידי דונס, קייט נורת'רופ וליאם גדס, שגם הפיק אותו מוזיקלית. בריאיון עם ויליאם לי אדמס מ-Wiwibloggs הצהיר דונס כי ”"Hollow" בוחן כיצד חוסר ביטחון יכול להחזיק אדם כמעין בן ערובה. במקום שהוא יכתיב לעצמו את חייו, אחרים מתווים לו את ה"דרך הטובה ביותר" עבורו”.
השיר יצא לאור ב-2 בינואר 2024. על פי ההשערות של כלי התקשורת הוא עתיד היה להשתתף ב-Supernova 2024, הקדם הלטבי לאירוויזיון 2024. אלו התבררו כנכונות, שכן שבוע לאחר מכן נחשפה רשימת המשתתפים בתחרות, ביניהם נמנה דונס ושירו "Hollow".‏
וידאו קליפ וקידום

הווידאו קליפ הרשמי של השיר פורסם ביום צאתו בערוץ היוטיוב של תחרות הזמר של האירוויזיון. כחלק מקידום השיר אישר דונס את השתתפותו ב-PrePartyES במדריד ב-30 במרץ, מסיבת האירוויזיון של ברצלונה ב-6 באפריל, מסיבת האירוויזיון של לונדון ב-7 באפריל, אירוע קונצרט האירוויזיון באמסטרדם ב-13 באפריל, מסיבת האירוויזיון הנורדית בסטוקהולם ב-14 באפריל ומסיבת האירוויזיון של קופנהגן ב-4 במאי. דונס קיבל תקציב של 5,000 אירו מאגודת המפיקים המוזיקליים בלטביה עבור קידום השיר.
ביקורות

"Hollow" צבר באתר Wiwibloggs, המכיל מספר ביקורות שונות, דירוג ממוצע של 5.77 נקודות – המקום ה-28 מתוך דירוג 37 שירי אירוויזיון 2024. ‏ESC Bubble דירג את השיר במקום החמישי מתוך 16 המדינות המשתתפות בחצי הגמר השני. דורון להב מ-ESC Beat מיקם אותו במקום החמישי מבין 37 השירים, ושיבח את מילותיו והמסר ה"עוצמתי" שלו. ג'ון או'בריאן מ-Vulture דירג את "Hollow" במקום האחרון בטבלה הכללית, ותיאר אותו כ"חסר כל ייחודיות". ארין אדם מ-Scotsman העניקה לשיר שש נקודות מתוך עשר, וציינה כי מדובר ב"בלדת פופ רגילה וכנה".
תחרות הזמר האירוויזיון > Supernova 2024

תאיגיד השידור הלטבי, Latvijas Televīzija‏ (LTV), ארגן את אירוע ה-Supernova 2024 המסורתי. זו הייתה המהדורה התשיעית של התוכנית, והיא מנתה 15 משתתפים. כל המשתתפים התחרו יחד בחצי גמר, שבו רק עשרה אמנים העפילו לשלב הגמר. זהות הזוכה נקבעה באמצעות שילוב בין הצבעות השופטים לקולות הקהל ביחס שווה של 50/50.
ב-9 בינואר 2024 הוכרז "Hollow" כאחד השירים המשתתפים בקדם. הוא הוגרל 11 בסדר ההופעות של חצי הגמר, שהתקיים ב-3 בפברואר. הוא נמנה בין רשימת המעפילים לגמר, שנערך שבוע אחרי ב-10 בפברואר. הוא זכה במספר הנקודות הרב ביותר הן מהשופטים והן מהקהל, והוכרז כנציג הלטבי באירוויזיון 2024.
תחרות הזמר האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌לטביה שובצה לחלקו השני של חצי הגמר השני, שהתקיים ב-9 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. לטביה הופיעה תשיעית, אחרי ארמניה ולפני סן מרינו.
הופעתה של לטביה נפתחת כשדונס עומד במרכז טבעת גדולה על הבמה. הוא לובש חולצה כחולה וצמודה ומכנס בצבע זהה. הבמה מוארת תחילה באומברה של כחול וכתום. בפזמון אורות הבמה מתחלפים לסגול, ומוקרנת על המסך המרכזי מעין ספירלה, שמשתלבת עם הטבעת. בבית השני יוצא דונס מהטבעת, ומגיע לקדמת הבמה. בפזמון השני הספירלה הסגולה הופכת לעץ, שממשיך גם לרצפה. המופע מסתיים בתקריב לפניו של דונס, המבצע את מילות הסיום של השיר. בסוף הערב הוכרזה לטביה כאחת מעשר המדינות שהעפילו לשלב הגמר. מאוחר יותר התברר כי לטביה הגיעה למקום השביעי עם 72 נקודות. זו הייתה הפעם הראשונה מאז אירוויזיון 2016 שלטביה העפילה לגמר.
זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. לטביה הוגרלה ל"בחירת ההפקה". ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. לטביה שובצה כהופעה ה-11, אחרי אירלנד ולפני יוון. במופע הגמר, בתום הקראת הניקוד שהעניקו צוותי השופטים, דורג השיר הלטבי במקום ה-15 עם 36 נקודות. בהצבעת הקהל הוא דורג במקום ה-16 עם 28 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-16 עם 64 נקודות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  לטביה | לטביה טופ 40 | 5 |  |
|  ליטא | AGATA | 48 |  |
נתוני מכירות

| מקום | תארים | מכירות |
| --- | --- | --- |
| לטביה (LaIPA) | פלטינה | 4,000,000 |
היסטוריית יציאות לאור

| אזור | תאריך | פורמטים | חברת תקליטים | מקור |
| --- | --- | --- | --- | --- |
| עולם | 2 בינואר 2024 | הזרמת מוזיקה ‏•‏‏ הורדה דיגיטלית | יוניברסל מיוזיק גרופ |  |
מאיר ברנד (מנכ"ל)

| --- | --- |
אין תמונה חופשית
 לידה:  1970 (בן 55 בערך)
 מדינה:  ישראל
 מעסיק:  חברת גוגל 
 תפקיד:  מנהל השווקים המתעוררים ב-EMEA, גוגל
 
מאיר ברנד (נולד ב-1970) הוא סגן נשיא בחברת גוגל העולמית, ומנהל השווקים המתעוררים ב-EMEA (רוסיה, המזרח התיכון ואפריקה).
ביוגרפיה

מאיר ברנד נולד בישראל ונקרא על שם סבו מאיר ברנד (אורבן) שעלה מפולין.
מ-1988 עד 1991 שירת ביחידה עילית של חיל האוויר.
מ-1991 עד 1994 למד לתואר ראשון בכלכלה באוניברסיטת תל אביב. במהלך לימודיו כיהן כנציג החוג לכלכלה באגודת הסטודנטים וכנשיא מועצת הסטודנטים.
מ-1996 עד 1998 למד לתואר שני במנהל עסקים באוניברסיטת הרווארד.
מ-1998 עד 1999 עבד בחברת הייעוץ העסקי בוז אלן אנד המילטון.
מ-1999 עד 2001 כיהן כמנהל פיתוח עסקי בחברת excite@home, שהייתה ספקית שירותי אינטרנט שהפעילה גם מנוע חיפוש בעל אותו שם.
מ-2001 עד 2002 כיהן כסמנכ"ל שיווק ומכירות בחטיבת ICQ של חברת AOL.
מ-2002 עד 2005 כיהן כמנהל חטיבת העסקים הקטנים במיקרוסופט ישראל.
בספטמבר 2005 מונה למנכ"ל גוגל ישראל והיה אחראי על הקמת החברה בישראל.
בדצמבר 2009 מונה לחבר הנהלת גוגל אירופה ובנוסף החל לכהן כמנהל אזורי לפעילות גוגל בישראל, יוון ואפריקה. ב-2015 מונה למנהל השווקים המתעוררים בגוגל EMEA (רוסיה, המזרח התיכון ואפריקה).
באוקטובר 2016 מונה לסגן נשיא בחברת גוגל העולמית.
ברנד דובר את השפות אנגלית, ספרדית ופורטוגזית בנוסף לעברית. הוא נשוי ואב לשני ילדים.
הערות שוליים

↑  נועה פרג, ‏מנכ"ל גוגל ישראל מאיר ברנד ימונה לחבר הנהלת גוגל אירופה, באתר גלובס, 9 בדצמבר 2009
הילדה מנגולד

| --- | --- |

הילדה מנגולד ובנה התינוק בשנת 1924, זמן לא רב לפני מותה בתאונת בית קטלנית תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  20 באוקטובר 1898 גותה, דוכסות סקסוניה-קובורג-גותה 
 פטירה:  4 בספטמבר 1924 (בגיל 25) Oberstenfeld, הרפובליקה הפדרלית של גרמניה 
 ענף מדעי:  אמבריולוגיה 
 מקום קבורה:  main cemetery Gotha 
 מקום לימודים:  אוניברסיטת גתה בפרנקפורט 
 מנחה לדוקטורט:  הנס שפמן 
 בן או בת זוג:  אוטו מנגולד 
 
הילדה מנגולד (בגרמנית: Hilde Mangold,‏ 20 באוקטובר 1898 – 4 בספטמבר 1924) הייתה אמבריולוגית ופיזיולוגית גרמנייה, שנודעה במיוחד בזכות עבודת הדוקטורט שלה משנת 1923 תחת הדרכת הרופא הנס שפמן ושהיוותה את הסיבה העיקרית להענקת פרס נובל לפיזיולוגיה ולרפואה למדריך שלה: "זאת הייתה אחת מעבודות הדוקטורט המעטות מאוד בביולוגיה שהובילה ישירות להענקת פרס נובל".
היא הוכיחה במחקר הזה תופעה כללית הידועה בשם "אינדוקציה עוברית", כלומר, יכולתם של תאים מסוימים לכוון את מסלול ההתפתחות של תאים אחרים. האינדוקציה נותרה מושג יסוד ותחום של מחקרים עתידיים נוספים בתחום האמבריולוגיה.
ראשית חייה

הילדה פרשולדט (Hilde Proescholdt) נולדה בגותה, תורינגיה, פרובינציה במרכז-מזרח גרמניה, כבתם האמצעית של ארנסט פרשולדט, בעל בית חרושת לסבון, ושל אשתו, גרטרודה (לבית בלדנר).
השכלתה

בשנים 1918–1919 למדה שני סמסטרים באוניברסיטת ינה, בשנים 1920-1919 עברה לאוניברסיטת פרנקפורט, שם למדה שני סמסטרים, בשיעוריו של האמבריולוג המפורסם הנס שפמן על האמבריולוגיה הניסיונית. עברה ללמוד במכון הזואולוגי בפרייבורג. באותו מקום היא פגשה את אוטו מנגולד, עוזר המחקר הראשי של שפמן (ובמקרה בהמשך גם תומך במפלגה הנאצית) והתחתנה איתו. תחת הדרכתו של שפמן, היא סיימה בשנת 1923 את עבודת הדוקטורט שלה, "על האינדוקציה המופעלת על רקמות עובריות ראשוניות באמצעות השתלת מארגנים ממינים אחרים" (Über Induktion von Embryonalanlagen durch Implantation artfremder Organisatoren).
אחרי שקיבלה תואר דוקטור PhD בתחום הזואולוגיה, עברה יחד עם בעלה ובנה התינוק, כריסטיאן, לגור בברלין לאחר שבעלה התמנה למנהל המחלקה לאמבריולוגיה ניסיונית במכון "קייזר וילהלם" לביולוגיה. זמן קצר אחרי המעבר, ב-4 בספטמבר 1924, היא מתה מכוויות קשות כתוצאה מפיצוץ תנור גז בדירתם בברלין. מנגולד הייתה בת 26 במותה; היא לא זכתה לראות את פרסום עבודת הדוקטורט שלה. בנה נהרג במלחמת העולם השנייה.
ניסויי מפתח

הילדה מנגולד ערכה ניסויים עדינים ביותר של השתלה על עוברים. במחקר המפורסם שלה שהתבצע בשנים 1921 ו-1922 הוכיחה שרקמה לקוחה מן השפה הגבית (דורסלית) של בלסטופור ושהושתלה על עובר מארח עשויה להפעיל בו אינדוקציה של היווצרות ציר גוף נוסף ולהוביל על ידי כך ליצירת שני עוברים תאומים מחוברים זה לזה. היא השתמשה בשני מיני טריטון: אורח Tritonus cristatus ומארח - "הטריטון השכיח" Tritonus taeniatus, שלהם צבעי עור שונים זה מזה. הניסויים נדרשו לתנאים מאוד מוקפדים. הם התבצעו באביב, תוך התחשבות בעונת הרבייה הקצרה של מיני דו-החיים הנחקרים. החוקרת השתילה קטע מן השפה הבלסטופורית הגבית של הגסטרולה של Tritonus cristatus על רקמה צדדית בגסטרולה של ה- Tritonus taeniatus. נוצר עובר שפיתח בחלק צדדי צינור עצבים משני גדול. תוך עבודה מעודנת ביותר בודדה מנגולד רק שישה עוברים בעלי כושר הישרדות. בניסויים השונים מתוך הרקמה המושתלת הושגה אינדוקציה לא רק של היווצרות צינורות עצבים, אלא גם של נוטוכורדים, מעיים, וצינוריות כלייתיות.
העובר השלם שנוצר היה מורכב מתאים מן הרקמות התורמות ותאים של הרקמות המארחות. הניסוי הראה שחלק "מארגן" של דו החיים אחד יצר ציר נוסף בדו החיים השני לא מתוך עצמו, אלא גייס רקמה מארחת כדי ליצור עובר תאום.
ההשלכות במלואן של הממצא הזה לא הובנו עד מספר שנים  אחרי מות החוקרת. מחקר זה היה הבסיס לגילוי ה"מארגן" האחראי לגסטרולציה והיווה בשנת 1935 את היסוד להענקת הפרס נובל לרפואה ולפיזולוגיה למדריך שלה, הנס שפמן. שפמן היה זה שתכנן את המחקר והמציא חלק מהכלים שאיפשרו אותו (מיקרופיפטות ומבער זעיר), והילדה מנגולד הייתה המבצעת הקפדנית שלו ושותפה בתגלית של ה"מארגן". שפמן הכניס את ממצאיה של מנגולד לתוך מאמר שהכין מראש והנהיג את מושג "מארגן" במשמעות של התאים המהגרים העושים אינדוקציה של התפתחות צינור העצבים השני. מאוחר יותר התגלה שה"מארגן" הוא חומר כימי המכוון את התפתחותם העוברית של איברים ורקמות.
לקריאה נוספת

הערך Hilde Mangold ב- Marilyn Bailey Ogilvie, Joy Dorothy Harvey,editors,The Biographical Dictionary of Women in Science: L-Z Routledge, New York 2000
הערות שוליים

↑  Developmental Biology. 10th ed. by Scott F. Gilbert.
↑  http://www.bioinfo.org.cn/book/Great%20Experments/great30.htm
↑  The Embryo Project Encyclopedia: Hilde Mangold. http://embryo.asu.edu/pages/hilde-mangold-1898-1924
↑  Hilde Proescholdt Mangold by Veronica Reardon Mondrinos in Women in the Biological Sciences, page 304.
| --- | --- |
בקרת זהויות :  GND: 128235756  ISNI: 0000 0001 2032 3796  LCCN: no2017149483  NKC: xx0112929  SNAC: w6dh2cdd  VIAF: 107494624   WorldCat (עם VIAF): 107494624
פלביוס ולריוס סוורוס

פְלַאבְיוּס וַלֶרְיוּס סֶוֶורוּס (? -16 בספטמבר 307) היה שליט הקיסרות הרומית המערבית בתואר "אוגוסטוס" בטטררכיה השנייה בשנת 306.
רקע

במהלך המאה השלישית לספירה חוו שליטי האימפריה הרומית קושי מתמשך בקיום מערכת שלטון ריכוזית אחת אחידה על כלל שטחי האימפריה, שהשתרעה בשלב זה משטחי לוסיטניה במערב ועד נציבין במזרח. גודלה של האימפריה סיפק אתגרים רבים לקיומה בהם מלחמות ופלישות רבות, ריבוי טוענים לכס הקיסרות ומשברים כלכליים שונים. גם לפיחות המתמשך בערך המטבע הרומי היה חלק ביצירת אי-יציבות באימפריה במהלך המאה השלישית לספירה. גורמים אלו בשילוב עם גורמים נוספים היוו יחד משבר מתמשך באימפריה הרומית שזכה לכינוי משבר המאה ה-3. משבר זה נמשך עד עלייתו לשלטון של דיוקלטיאנוס (284–305 לספירה), שביקש לפתור את משברי האימפריה באמצעות שורה של רפורמות, כשהמרכזית שבהן הייתה כינון מבנה שלטוני חדש שזכה לשם 'טטררכיה' ("שלטון הארבעה"). לצורך כך, בראשית שלטונו, בשנת 285, צירף דיוקלטיאנוס אליו לשלטון את איש הצבא מקסימיאנוס. דיוקלטיאנוס אימץ אותו כאח, ויש לשער כי שמו המלא של מקסימיאנוס, מרקוס אורליוס ולריוס מקסימיאנוס (Marcus Aurelius Valerius Maximianus) אומץ כאשר ניאות להצטרף לשלטון דיוקלטיאנוס. בשנת 293 לספירה, נתמנו שני שליטים זוטרים ('קיסרים') תחת שני השליטים הבכירים המכהנים ('אוגוסטים'): קונסטנטיוס כלורוס תחת מקסימיאנוס בחלקים המערביים של האימפריה, וגלריוס תחת דיוקלטיאנוס בחלקים המזרחיים של האימפריה.
ארבעת השליטים ששלטו במקביל באימפריה, הובחנו במעמדם על ידי שימוש בתארים 'אוגוסטוס' ו'קיסר': התואר 'אוגוסטוס' שימש בתקופה זו לתיאור השליט הרם יותר בכל צמד, בעוד התואר 'קיסר' שימש לתיאור השליט הזוטר בכל צמד.
קורות חייו > בטרם עלייתו לשלטון

ולריוס סוורוס נולד בתאריך לא ידוע במחצית השנייה של המאה השלישית למשפחה ממעמד נמוך בפרובינציה איליריה (לטינית Illyricum) - חבל ארץ במערב הבלקן ולאורך חופיו המזרחיים של הים האדריאטי. הוא התגייס לצבא הרומאי וזכה לקריירה מפוארת כקצין בכיר, במסגרת זו הוא זכה להיכרות וקרבה לגלריוס שעתיד להתמנות לקיסר בטטררכיה הראשונה.
בשנת 303 נפגשו השליטים העיקריים של האימפריה, האוגוסטי דיוקלטיאנוס ומקסימיאנוס ברומא לרגל 20 שנות שלטון הטטררכיה, ייתכן ובמועד זה שני השליטים דנו על העברת שלטון מסודרת ובו-זמנית לידי הקיסרים ומינוי קיסרים חדשים בעוד מקסימיאנוס ודיוקלטיאנוס יפרשו מרצונם.
קורות חייו > מינוי לקיסר

ביום ה-1 במאי 305 בטקס שנערך בו זמנית במילאנו וניקומדיה פרשו מקסימיאנוס ודיוקלטיאנוס מכס השלטון ומינו את קונסטנטיוס כלורוס כאוגוסטוס במקום מקסימיאנוס ואת גלריוס לאוגוסטוס במקום דיוקלטיאנוס. את כס הקיסרים תפסו דמויות חדשות מקסימינוס דאיה כקיסר תחת גלריוס במזרח ופלביוס ולריוס סוורוס כקיסר במערב, שני קצינים ותיקים
אלו היו למעשה נאמנים של גלריוס וביססו את מעמדו כשליט עליון של האימפריה והסירו את נאמני מקסימיאנוס מעמדות הכוח. מהלך זה שלכאורה נעשה בהסכמה של כל הצדדים התעלם משאיפותיהם של מועמדים אחרים ומשאיפותיו של מקסימיאנוס להעביר את השלטון לבנו, זרעי הפורענות נזרעו ותקופת הטטררכיה השנייה עתידה הייתה להיות סוערת וקצרה.
האיום המשמעותי ביותר התעורר באיטליה שם התמרד מקסנטיוס בנצלו את חולשת השלטון המרכזי והתמרמרות תושבי רומא. מקסנטיוס הבין כי גלריוס וסוורוס לא יראו בעין יפה את טענתו לשלטון, לאור האיום שטענה זו מציבה על שלטונם ברומא ובשטחי איטליה. על כן, פנה מקסנטיוס לאביו מקסימיאנוס שישב באותה העת בלוקניה והציע לו להצטרף אליו לשלטון ברומא, מתוך הנחה שרבים מחייליו של סוורוס שירתו קודם לכן תחת מקסימיאנוס, ויסרבו להילחם נגד מפקדם הקודם.
גלריוס לא יכול היה להשלים עם המהלכים של מקסנטיוס והעריך כי עיקר האיום על מעמדו ושלמות הטטררכיה נמצא בידי מקסימיאנוס ובנו. על מנת להסיר את האיום הוא שלח צבא בפיקודו של סוורוס לדכא את המרד ולהוריד את הצמד מקסימיאנוס ומקסנטיוס מכס השלטון. בהגיע רגע האמת, בו ניצבו הלגיונות הרומאיים זה מול זה, העדיפו החיילים במחנה סוורוס לערוק לצבא האויב, חלקם מנאמנות למפקדם מקסימיאנוס וחלקם תמורת תשלום שהובטח על ידי מקסנטיוס. סוורוס נסוג ומצא מחסה בעיר המבוצרת רוונה. מקסימיאנוס צר על העיר ולבסוף הגיע להסכם עם סוורוס לפיו העיר תימסר לידיו ללא קרב וסוורוס יצא מהעיר ללא פגע. הקיסר נלקח מרוונה לוילה ברומא ונותר שם כאסיר ובן ערובה.
קורות חייו > מותו של הקיסר סוורוס

סוורוס הוחזק למעשה כבן ערובה כנגד מעשי איבה מצד גלריוס, משפלש גלריוס לאיטליה על מנת להכניע את מקסימיאנוס ובנו הפכה נוכחותו של סוורוס מנכס לנטל. ביום 16 בספטמבר 307 הוא הוצא להורג או הוכרח להתאבד.
הערות שוליים

↑  עמית, 2002, עמ' 791-794.
↑  עמית, 2002, עמ' 793.
↑  עמית, 2002, עמ' 828.
| קיסרי רומא |
| --- | --- | --- |
| תקופת הפרינקיפט | אוגוסטוס קיסר • טיבריוס קיסר • קליגולה • קלאודיוס קיסר • נירון קיסר • גלבה • אותו • ויטליוס • אספסיאנוס • טיטוס • דומיטיאנוס • נרווה • טראיאנוס • אדריאנוס • אנטונינוס פיוס • לוקיוס ורוס • מרקוס אורליוס • קומודוס • פרטינקס • דידיוס יוליאנוס • ספטימיוס סוורוס • קרקלה (עם גטה) • מקרינוס • אלאגבאלוס • אלכסנדר סוורוס |  |
| תקופת משבר המאה השלישית | מקסימינוס תראקס • גורדיאנוס הראשון עם גורדיאנוס השני • פופיאנוס ובלבינוס • גורדיאנוס השלישי • פיליפוס הערבי • דקיוס עם הרניוס אטרוסקוס • טרבוניאנוס גאלוס עם הוסטיליאנוס • טרבוניאנוס גאלוס עם וולוסיאנוס • איימליאנוס • ולריאנוס עם גליאנוס • גליאנוס • קלאודיוס השני גותיקוס • קווינטילוס • אורליאנוס • טקיטוס • פלוריאנוס • פרובוס • קארוס • קארינוס עם נומריאנוס |  |
| תקופת הדומינט | דיוקלטיאנוס עם מקסימיאנוס • קונסטנטיוס כלורוס • גלריוס • פלביוס ולריוס סוורוס • מקסימינוס דאיה • מקסנטיוס • ליקיניוס • קונסטנטינוס "הגדול" • קונסטנטיוס השני עם קונסטנס ועם קונסטנטינוס השני • יוליאנוס • יוביאנוס • ולנטיניאנוס הראשון עם ואלנס • גרטיאנוס עם ולנטיניאנוס השני • תאודוסיוס הראשון |  |
האימפריה הרומית
| --- | --- |
בקרת זהויות :  VcBA: 495/52632  VIAF: 89764900   WorldCat (עם VIAF): 89764900
חבילה עוברת

חבילה עוברת (קרוי גם בשמות חבילה מתגלגלת, ראש כרוב, חבילה הגיעה) הוא משחק חברה, אשר גרסאותיו מתפתחות עם גילם של המשתתפים. בכל גרסאותיו מעבירים מיד ליד חבילה גדולה, עטופה כבצל שכבות על גבי שכבות של נייר זול (נייר עיתון בדרך כלל). המנצח הוא זה שקילף את השכבה האחרונה של הנייר ומצא בפנים מתנה.
ילדים משחקים חבילה עוברת
חבילה עוברת (מתגלגלת) לפי מוזיקה

בגילאי טרום-קריאה פועל המשחק לפי עקרון זמן - בדומה לכיסאות מוזיקליים, החבילה עוברת כל עוד המוזיקה מנגנת. מנחה שולט על תזמון המוזיקה. כאשר המוזיקה עוצרת, ניתן לקלף עטיפה אחת מן החבילה. בגרסאות אחרות, ניתן לקלף מן החבילה כמה שהזמן מתיר. משחק זה עשוי היה להיות משחק מזל טהור, לולא ראה המנחה את הילדים. בדרך כלל המנחה דווקא מביט על הילדים, מתוך מטרה לוודא שפעולת הקילוף מתחלקת באופן אחיד ככל שניתן בין הילדים. לכן בדרך כלל חלוקת הפרס מוטה.
תן לו

משחק זה חוזר בשינוי אדרת בגילאי העשרה המוקדמים, יחד עם אחת שתיים שלוש 'תעוררו, חמש דקות בגן עדן והבנים על הבנות. בגרסה זו מוצמד פתק לכל עטיפה, ועליו הוראות. לשון ההוראות היא לסירוגין "תן לילד הכי...". ביצוע ההוראות עלול להעיד גם על מאוויי לב, למשל "תן למי שאתה הכי אוהב". הוראות ההעברה עשויות להיות מלוות בהוראות לביצוע, כדוגמת שלב החובה במשחק אמת או חובה.
גרסה בוגרת

המשחק עשוי ללבוש גרסה בוגרת במסיבות מבוגרים. גרסה זו דומה לגרסה "תן למי שאתה ...", אלא שמגוון ההוראות משתנה.
ג'ניה ברקמן

יבגני (ג'ניה) יהונתן ברקמן (נולד ב-9 בספטמבר 1991) הוא כדורגלן ישראלי המשחק בעמדת הבלם בהפועל נוף הגליל, בה גם משמש כקפטן הקבוצה.